Съдържание

# Зареждане на палитри с цветове, градиенти и щриховки

Можете да използвате разширения за LibreOffice, за да добавяте палитри с цветове, списъци с градиенти или списъци с щриховки.

### За да заредите цветова палитра:

#### Директно от „Диспечер на разширения“

Ако имате потребителска палитра, налична като разширение, използвайте „Диспечер на разширения“, за да я заредите в LibreOffice:

1. Отворете прозореца Диспечер на разширения.

2. Щракнете върху Добавяне.

3. Изберете файла с разширението (обикновено – с файлово разширение oxt).

4. Щракнете върху OK. Ще бъдете подканени да рестартирате LibreOffice.

#### От диалоговия прозорец „Област“

Зареждането на цветови палитри от диалоговия прозорец „Област“ отваря диалог с всички цветови палитри, налични в уебсайта за разширения на LibreOffice.

1. Изберете Форматиране - Област, след това отворете раздела Цветове.

2. Щракнете върху бутона Добавяне на цветови палитри чрез разширение. Ще се появи диалог с всички цветове палитри, налични в сайта за разширения на LibreOffice.

3. Намерете списъка с цветове, който искате да заредите, после щракнете върху Инсталиране.

4. Затворете диалога „Разширения“. Ще бъдете помолени да рестартирате LibreOffice.

### Относно подразбираните цветови палитри:

Списъкът с цветове HLC на freieFarbe е базиран на модела CIELAB и е оптимизиран за професионален печат с цветове CMYK.

Цветовете в палитрите Compatibility и HTML са оптимизирани за дисплеи с цветова разделителна способност 256 цвята.

Палитрите LibreOffice и Material съдържат съответно официалната палитра на LibreOffice и палитрата за стандарта Material Design.

Палитрата tonal предоставя набор от цветове, организирани по контраст на осветеността, които са подходящи за различни видове хардуер.

### За да заредите палитра с градиенти или щриховки:

##### Директно от „Диспечер на разширения“

Ако имате потребителска палитра, налична като разширение, използвайте „Диспечер на разширения“, за да я заредите в LibreOffice:

1. Отворете прозореца Диспечер на разширения.

2. Щракнете върху Добавяне.

3. Изберете файла с разширението (обикновено – с файлово разширение oxt).

4. Щракнете върху OK. Ще бъдете подканени да рестартирате LibreOffice.

Теми, свързани с показаната

Уебсайт с разширения

Форматиране - Област

Зареждане на стилове за линии и краища