Съдържание

# Преместване на клетки чрез плъзгане и пускане

Когато плъзнете и пуснете селекция от клетки, редове или колони в лист на Calc, клетките (включително тези в избраните редове и колони) обикновено заменят съществуващите клетки в областта, където пускате. Това е нормалният режим на замяна.

Забележете, че за да плъзгате и пускате цели редове или колони, трябва първо да изберете редовете или колоните за преместване (или копиране), а после да започнете плъзгането от избраните клетки, не от заглавията на редове или колони (това би премахнало избора от клетките).

Ако задържите клавиша OptionAlt, докато отпускате бутона на мишката, ще влезете в режим на вмъкване.

1. В режима на вмъкване съществуващите клетки там, където отпуснете бутона, ще се изместят надясно или надолу, а пуснатите клетки ще се вмъкнат в освободените места без припокриване.

2. Обхващащият правоъгълник на преместваните клетки изглежда различно в режим на вмъкване.

   В режим на замяна виждате всичките четири канта около избраната област. В режим на вмъкване виждате само левия кант, ако целевите клетки ще се изместят наляво, или само горния, ако целевите клетки ще се изместят надолу.

   Дали областта – местоназначение ще се измести надясно или надолу зависи от разстоянието между източника и целта, когато местите в рамките на един лист, или от броя на клетките по хоризонтала и вертикала в преместваната област, когато местите между два листа.

3. Ако местите клетки в режим на вмъкване в рамките на един ред (само по хоризонтала), след вмъкването всички клетки ще се изместят наляво, за да запълнят областта – източник.

И в двата режима можете да задържите клавиша CommandCtrl или клавишите CommandCtrl+Shift, докато отпускате бутона на мишката, за да вмъкнете съответно копие или връзка.

Клавиши, натиснати при отпускането бутона на мишката | Резултат
--- | ---
Без клавиши | Клетките се преместват и заменят съдържанието на областта – цел. Клетките – източник се изчистват.
Клавиш CommandCtrl | Клетките се копират и заменят съдържанието на областта – цел. Клетките – източник не се променят.
Клавиши CommandCtrl+Shift | Съдържанието на областта – цел се заменя с връзка към клетките – източник. Последните не се променят.
Клавиш OptionAlt | Клетките се преместват и изместват клетките от областта – цел наляво или надолу. Клетките – източник се изчистват, освен ако местите в рамките на едни и същи редове на един лист. В този случай клетките от областта – цел се изместват надясно, а след това целият ред се премества, за да запълни областта – източник.
Клавиши Option+Command Alt+Ctrl | Клетките се копират и изместват клетките от областта – цел наляво или надолу. Клетките – източник не се променят.
Клавиши Option+CommandAlt+Ctrl+Shift | Съдържанието на областта – цел се измества надясно или надолу и на старото му място се поставя връзка към клетките – източник. Последните не се променят.

Теми, свързани с показаната

Цитиране на клетка от друг документ

Плъзгане и пускане в документ на LibreOffice